הפילוסופיה של המיניות

מרצה: ד"ר חיים דעואל לוסקי

מטרת הקורס היא הכרה מעמיקה של בעיית המיניות המודרנית/פוסט מודרנית כנקודת מוצא להבנת מושג הגוף ולימוד הכישלונות השונים לדון במושג זה בפילוסופיה. קריאה ביקורתית תראה כי גם התפיסות החדשות של הגוף, המוצעות בעקבות ביקורת זו, רחוקות מפיענוח הגוף, המיניות והפעם – ביחסם החדש אל הטכנולוגיה. הדיונים הפילוסופיים שנערוך בתפיסת הגוף יספקו בסיס לגילויים חדשים של אי הבנה המעמיקה והולכת, בעיקר בשל השיבוש שתרבות הסייבר החדירה לחיים האנושיים. נבנה ארגז כלים שיאפשר לנו לנהל משאים ומתנים עם החיים העכשווים שלנו, בבואנו ביחסים גופניים אינטימיים עם מכונות, היכן שה"גוף" הישן ממשיך להזכיר את עצמו, והתודעה, הפילוסופיה והחושים איבדו את כושרם להבין את רצונותיו ואת מאווייו. המיניות הגופנית הסכיזואידית, זו המפוצלת בין האדם ה"ישן", הטרום טכנולוגי, לבין האדם החדש, ה"סייבורגי", מגלה יכולות יצירה, הפריה, התענגות ואהבה [או השנאה] חדשים, שעניינים נמצאים עדיין בלב ליבו של העניין האנושי המודרניסטי. הגוף, למרות שאנחנו בעידן ה"סייבר" וה"ווירטואל", בתקופת ה-Post-Human, עדיין מבקש לשחק תפקיד משמעותי במחשבה.

**סמסטר א – תוכנית השיעורים**

1. הקדמה מושגית והיסטורית לבעיית גוף-נפש המודרנית המנוסחת על ידי דקארט והבחנתה מהדיון הקלאסי בפילוסופיה היוונית (אפלטון, אריסטו). דיון בתפיסות גוף המטרימות את הדיון הפנומנולוגי בגוף.
2. בעקבות המחשבה הקאנטיאנית, תפיסות של גוף ומיניות אצל ניטשה: האדם הדיוניסי.
3. הגוף החייתי החדש, ביחס אל החיה ואל החייתיות ואל החיים (המין) בעידן הנוכחי: מיהו הסייבורג?
4. "חזרה" לראשית הפיכת הגוף ל"בעיה": ראשית הנצרות, תקופה בית שני ביהדות
5. הגוף והמיניות בפנומנולוגיה, בין הגוף כאובייקט לחקירה מדעית ובין הגוף החי: הגוף והמיניות באמצע המאה ה20 – פאשיזם ומיניות.
6. בטאיי, קפקא וארטו, העמידו הפילוסופים את שאלת הכרת הגוף, מחלת הגוף, שיגעון הגוף, יחסי הגוף עם עצמו ועם הסביבה, אנושית, חייתית ולא אנושית כאחד, אך בעיקר – הגוף ויחסו אל השפה, ואל האמנות.
7. בעקבות שלושת הכרכים של תולדות המיניות של פוקו (שתורגמו לעברית) נעסוק בתפיסות גוף שאינן נשענות על תיאור פנומנולוגי אלא על הבנת הגוף בתוך מערך יחסי כוח, האופן שבו הגוף מהווה מוקד לעיצוב במערך כזה והפרקטיקות הגופניות החותרות תחת הנורמות המוטלות על הגוף.
8. פוקו ותולדות המיניות: קפיטליזם, גוף, קולוניאליזם, מיניות ושליטה.
9. תפיסת המיניות החדשה של ה"היעשות-חיה" אצל דלז וגוואטרי (אנטי אדיפוס, אלף מישורים).
10. התפנית של 89 בתפיסת המיניות והגוף בפילוסופיה הקונטיננטלית: לוינאס, ננסי ומאריון – הגוף כאתר מקודש, אתר של קדושה והקדשה חדשים בעולם הוורטואלי.
11. פילוסופים אלה שנפתחו לצורות חדשות של מחשבה ושל הבעה אודות שאלות של זהות, מיגדר, חוויה גופנית ושפה, יצרו פילוסופיה חדשה ושונה מכל הפילוסופיות שהתקיימו עד אז במערב.
12. מושג החטא, והחטאה, מושג הגוף המתענג, הגוף החוטא, הגוף ההיברידי, העיסוק בעונג וההתענגות ללא חרטה או אשמה, יעמדו במרכז החקירה המשותפת שלנו דרך האמנות, הקולנוע והספרות העכשווים.
13. הולדת הגוף החדש: קרוננברג, פלוסר ואחרים – שנות ה80 וגילויים חדשים בעקבות חדירת המחשב.
14. המאה ה21 והולדת האדם החדש, האדם שאחרי האדם – או – המיניות החדשה של הסכיזואיד: חצי אדם חצי מכונה, הנאה, התענגות בעידן רשתות הקשר הגלובאליות

**סמסטר ב**: הצגות של סטודנטים טקסטים מכיוונים נוספים המחברים בין נושאי העניין שלהם לנושא הסמינר, בעיקר, טקסטים החוקרים את הגוף בעידן הטכנו-קפיטליסטי הנוכחי.

**ביבליוגרפיה**

אפלטון, "פיידון", **כל כתבי אפלטון**, י"ג ליבס (תרגום), ירושלים: שוקן, 1979, כרך ב, עמ' 90-7;"טימאיוס", כרך ג, עמ' 608-517.

אריסטו, על הנפש, א' קמינקא (תרגום), תל אביב: דביר 1949.

רנה דקארט, **עקרונות הפילוסופיה (חלק ראשון)**, ש' ירצקי (תרגום), תל אביב: מפעלים אוניברסיטאיים להוצאה לאור, 1979.

פרידריך ניטשה, **מעבר לטוב ולרוע / לגנאלוגיה של המוסר**, י' אלדד (תרגום), ירושלים: שוקן 1979.

ברוך שפינוזה, **אתיקה**, י' יובל (תרגום ומבוא), בני ברק: הקיבוץ המאוחד 2003.

Shaun Gallagher, *How the Body Shapes the Mind*, Oxford: Oxford University Press 2005.

Michel Henry, *Philosophy and Phenomenology of the Body*, G. Etzkorn (trans.), The Hague: Martinus Nijhoff, 1975.

Edmund Husserl, *Ideas Pertaining to a Pure Phenomenology and to a Phenomenological Philosophy*, II (Studies in the Phenomenology of Constitution), R. Rojcewicz, A. Schuwer (trans.), *Collected Works*, Vol. 3, Dordrecht: Kluwer Academic Press 1989.

Hans Jonas, *The Phenomenon of Life: Toward a Philosophical Biology*, Chicago: University of Chicago Press 1966.

Mark Johnson, *The Meaning of the Body*, Chicago: University of Chicago Press, 2007.

George Lakoff, Mark Johnson, *Philosophy in the Flesh: The Embodied Mind and its Challenge to Western Thought*, New York: Basic Books 1999.

Maurice Merleau-Ponty, *Phenomenology of Perception*, C. Smith (trans.), London: Routledge 2002.

Maurice Merleau-Ponty, *The Visible and the Invisible*, A. Lingis (trans.), Evanston: Northwestern University Press 1968.

Jan Patočka, *Body, Community, Language, World*, E. Kohák (trans.), J. Dodd (ed.), Chicago: Open Court 1998.

Richard Shusterman, *Body Consciousness: A Philosophy of Mindfulness and Somaesthetics*, Cambridge: Cambridge University Press 2008.

Francisco Varela, Evan Thompson, Eleanor Rosch, *The Embodied Mind*, MIT Press 1993.